Rokaiži
Rokaiži on küla (vidējciems) Lätis Lõuna-Kuramaa piirkonna Kazdanga vallas. Asub valla lääneosas merepinnast 57 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 5 kilomeetri kaugusel. Küla on tekkinud endise Rokaiži mõisa (Rokaischen) keskuse juurde. Aastani 2021 kuulus küla Aizpute piirkonda. Aastal 1846 sündis külas läti folklorist Fricis Brīvzemnieks. 2005. aasta seisuga elas külas 81 inimest. Aastal 2018 oli elanikke 72 ja aastal 2020 oli elanikke 78. Looduskaitse all on külas kasvav tamm ümbermõõduga 5,59 meetrit ja pärnad ümbermõõtudega 3,92, 3,71, 3,72, 3,54, 4,06 ning 4,34 meetrit.